*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2019. gada \_\_.\_\_\_\_\_

**.§**

**Informatīvais ziņojums par turpmāko rīcību saistībā ar Satversmes tiesas 2019. gada 2. maija spriedumu lietā Nr. 2018-14-01 "Par Valsts un pašvaldību institūciju amatpersonu un darbinieku atlīdzības likuma 14. panta 7.1daļas 1.punkta atbilstību Latvijas Republikas Satversmes 91. panta pirmajam teikumam"**

1. Pieņemt zināšanai tieslietu ministra iesniegto informatīvo ziņojumu.

2. Lai nodrošinātu Satversmes tiesas 2019. gada 2. maija spriedumā lietā Nr. 2018-14-01 ietvertās interpretācijas ievērošanu, Ieslodzījuma vietu pārvaldei līdz 2020. gada 31. maijam aprēķināt piemaksu 100 procentu apmērā no attiecīgajai amatpersonai noteiktās stundas algas likmes, tām amatpersonām, kurām nebija piešķirts pārtraukums, bet bija nodrošināta iespēja dienesta pienākumu izpildes laikā un vietā paēst, par virsstundām, kas tika apmaksātas atbilstoši amatpersonai noteiktajai stundas algas likmei, par laikposmu no 2017. gada 7. maija līdz 2019. gada 6. maijam.

3. Attiecībā uz 2. punktā minētajām amatpersonām, ne vēlāk kā līdz 2020. gada 31. maijam, nodrošināt piemaksas 100 procentu apmērā no attiecīgajai amatpersonai noteiktās stundas algas likmes un pārrēķinātās darba samaksas daļas izmaksu:

3.1. esošajām Ieslodzījuma vietu pārvaldes amatpersonām 2019. gadā - no valsts budžeta programmas 04.01.00 "Ieslodzījuma vietas" 2 000 000 *euro* apmērā;

3.2. esošajām un bijušajām Ieslodzījuma vietu pārvaldes amatpersonām 2020. gadā – Tieslietu ministrijai iesniegt Ministru kabinetā rīkojuma projektu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem", paredzot, ka papildu piešķiramais finansējums 2. punktā noteiktajam mērķim 2020. gadā nepārsniedz 2 000 000 *euro*.

4. Ieslodzījuma vietu pārvaldei līdz 2020. gada 31. decembrim par tām 2. punktā minētājām amatpersonām, kuras pārceltas vai atvaļinātas no dienesta, sagatavot un iesniegt Valsts sociālās apdrošināšanas aģentūrā attiecīgi precizētu izziņu par izdienas pensijas pieprasītāja atvaļināšanu no dienesta Ieslodzījuma vietu pārvaldē un darba samaksu par amatpersonām, kurām piešķirta izdienas pensija.

5. Ieslodzījuma vietu pārvaldei līdz 2020. gada 31. decembrim sagatavot un iesniegt Valsts ieņēmumu dienestā attiecīgi precizētus ziņojumus par valsts sociālās apdrošināšanas obligātajām iemaksām no darba ņēmēju darba ienākumiem un iedzīvotāju ienākuma nodokli pārskata mēnesī.

Ministru prezidents Arturs Krišjānis Kariņš

Valsts kancelejas direktors Jānis Citskovskis

Iesniedzējs:

Ministru prezidenta biedrs, Jānis Bordāns

tieslietu ministrs